SET บ่ายเลือดไหลไม่หยุดรูด 14 จุด จากแรงขายหุ้นใหญ่
SET บ่ายรูดหนัก 13 รับแรงขายหุ้นใหญ่ โดยเฉพาะหุ้นพลังงาน-สื่อสาร และกลุ่มแบงก์ โดยดัชนีฯล่าสุดเมื่อเวลา 15.00 น. ดัชนีหุ้นไทย อยู่ที่ 1,284.05 จุด ลบ 13.77 จุด หรือ 1.06% สูงสุด 1,297.73 จุด ต่ำสุด 1,283.22 จุด มูลค่าการซื้อขาย 3.10 หมื่นลบ
11 ธ.ค. 2558

ผู้สื่อข่าวรายงานว่า ตลาดหุ้นไทยภาคบ่ายรูดหนัก 13 จากแรงขายหุ้นใหญ่ โดยดัชนีฯล่าสุดเมื่อเวลา 15.00 น. ดัชนีหุ้นไทย อยู่ที่ 1,284.05 จุด ลบ 13.77 จุด หรือ 1.06% สูงสุด 1,297.73 จุด ต่ำสุด 1,283.22 จุด มูลค่าการซื้อขาย 3.10 หมื่นลบ
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวลงกว่า 10 จุด เป็นไปในทิศทางเดียวกับตลาดหุ้นอื่นในภูมิภาคเอเชียที่ต่างก็อยู่ในแดนลบกัน เนื่องจากมีความกังวลการประชุมธนาคารกลางสหรัฐ (FED) ในสัปดาห์หน้า ที่มีแนวโน้มจะปรับขึ้นอัตราดอกเบี้ยทำให้กดดันตลาดฯ
นอกจากนี้ ราคาน้ำมันก็ปรับตัวลงด้วยทำให้ไปกดดันหุ้นในกลุ่มพลังงาน รวมถึงสัปดาห์หน้าจะมีการประมูล 4G คลื่น 900 MHz ทำให้ไปกดดันกลุ่ม ICT ที่กังวลว่าราคาประมูลจะวิ่งไปสูง แม้แต่หุ้นในกลุ่มแบงก์ปรับตัวลง จะเห็นได้ว่าหุ้นในกลุ่ม Sector ใหญ่ ๆ จะปรับตัวลงแรง และนักลงทุนต่างชาติก็ขายชัดเจนด้วย พร้อมให้แนวรับ 1,280 จุด ส่วนแนวต้าน 1,297 จุด
 
10 อันดับหุ้นกดดัชนีบ่ายนี้ ณ เวลา 15.14 น.

ภาพประกอบ : โปรแกรม ASPEN